Diari Oficial de la Generalitat Valenciana


Sumari del DOGV 980, del 10-01-1989 (1989/812876)

ORDRE de 23 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana d'un immoble situat a València, carrer dels Cadirers, núm. 14, denomina <<Palau de Santa Barbara>>
-------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/23/(1)/dof/vci/html**

### Dades del document

Número de DOGV
:   980

Data del DOGV
:   10-01-1989

Secció del DOGV
:   DISPOSICIONS GENERALS

Número del document
:   1989/812876


Data del document
:   23-12-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 23 de desembre de 1988 de la Conselleria d'Economia i Hisenda, per la qual s'acorda la adquisició per la Generalitat Valenciana, d'un immoble situat a València, carrer dels Cadirers, núm. 14, denominat "Palau de Santa Bàrbara".  
La Direcció General d'Esport de la Conselleria de Cultura, Educació i Ciència, té el projecte de centralitzar les diferents Federacions d'Esports de la Comunitat Valenciana. Per això es fa necessària l'adquisició d'un edifici cèntric amb les característiques del situat al carrer dels Cadirers, núm. 14 d'aquesta capital.  
La necessitat d'adquirir l?immoble esmentat es justifica amb la creació en aquest lloc del «Centre de l?Esport», que serviria per dotar de la necessària infrastructura les diverses federacions d'esports i centralitzar i posar en marxa els Serveis de suport a l?Esport.  
Per això, segons estableix l'article 30 de la Llei de la Generalitat Valenciana 3/1986 de 24 d'octubre de Patrimoni de la Generalitat Valenciana, i amb els informes i valoracions que consten en l?expedient.  
ORDENE:  
Article primer  
S'acorda l'adquisició mitjançant contractació directa, a títol onerós i en virtut de compra-venda, de l?immoble que segueix:  
Edifici situat a València, districte del Mercat, carrer dels Cadirers, núm. 14, ocupa un solar de 768 metres quadrats, és compost de semisoterrani, entresol, primera planta i segona planta. Confronta: per davant, amb cosa del Sr. Antonio Ruiz, carrer Cadirers, enmig; per darrere, amb l'Església Parroquial de Sant Nicolau, plaça del mateix nom enmig; per la dreta amb la del Sr. Salvador Monmeneu, avui del Sr. Francisco Javier Linares, carrer En Roca enmig; i per l'esquerra amb la del Sr. José Dominguez i de la Sra. Josefa Mogañó, carrer de Lligambre enmig.  
L?immoble esmentat és propietat dels hereus del Sr. José Rodríguez de la Encina y Garrigues de la Garriga, consta inscrit a nom d'aquest senyor en el Registre de la Propietat de València número vuit, al tom 104, llibre 6 del Mercat, foli 250, finca 783, inscripció 3.ª.  
Aquest immoble es troba lliure de càrregues i gravàmens.  
Article segon  
La compra que necessàriament es formalitzarà en escriptura pública, es realitzarà per un preu de cinquanta-quatre milions cent mil pessetes (79.011.798 PTA).  
Les despeses i impostos que se?n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per fer efectiu el que disposa aquesta Ordre.  
València, 23 de desembre de 1988.  
El Conseller d?Economia i Hisenda,   
ANTONI BIRLANGA I CASANOVA


Còpia Permalink ELI